Lembaran Fakta Polisi Insurans Motor - Kereta Persendirian Perlindungan untuk setiap jenis polisi Perlindungan Jenis Pihak ketiga Pihak ketiga, kebakaran & kecurian Komprehensif Liabiliti kepada pihak ketiga akibat: Kecederaan Kematian Kerugian/kerosakan harta benda Kerugian/kerosakan kepada kenderaan sendiri akibat kebakaran yang tidak disengajakan atau kecurian Kerugian/kerosakan kepada kenderaan sendiri akibat kemalangan
X
X X
Liabiliti kepada pemandu & penumpang kenderaan sendiri (harta benda, kecederaan tubuh badan, kematian) X X X Pengecualian Polisi insurans motor anda yang standard TIDAK melindungi:
Kematian atau kecederaan diri anda sendiri; Liabiliti terhadap tuntutan daripada penumpang kenderaan anda; Kecurian aksesori kenderaan yang bukan dipasang di kilang (stereo kereta, kerusi kulit, 'sports rim', Kit NGV dan sebagainya), melainkan sekiranya diisytiharkan. Kerugian lanjutan, susut nilai, haus dan lusuh, kerosakan mekanikal atau elektrik atau pemecahan; dan Kerugian/kerosakan akibat kejadian semula jadi seperti banjir dan tanah runtuh. Walau bagaimanapun, anda boleh membayar premium tambahan untuk melindungi pengecualian tertentu di atas seperti banjir atau liabiliti anda terhadap tuntutan daripada penumpang kenderaan anda. Anda juga boleh mempertimbangkan untuk mendapatkan perlindungan tambahan bagi kaca cermin depan dan aksesori kenderaan untuk mengekalkan diskaun tiada tuntutan ['No-Claim-Discount' (NCD)] anda sekiranya berlaku kerugian/kerosakan. Sila semak pengecualian lain dan perlindungan tambahan yang tersedia dengan pihak kami/orang tengah insurans anda. APA YANG PERLU ANDA TAHU APABILA MEMBELI PERLINDUNGAN INSURANS MOTOR Kepentingan Boleh Insurans Pastikan anda membeli insurans sebaik sahaja anda membeli kenderaan. Sekiranya anda membeli kenderaan terpakai, pastikan anda melindungi kepentingan anda dengan membeli polisi insurans yang baru. Ini kerana perlindungan insurans pemilik terdahulu tidak lagi sah walaupun pindah milik yang sah belum lagi dibuat dengan Jabatan Pengangkutan Jalan (JPJ). Nilai Diinsuranskan/Jumlah Diinsuranskan Pastikan kenderaan anda diinsuranskan secukupnya. Kenderaan baru: nilai diinsuranskan = harga belian. Kenderaan lain: nilai diinsuranskan = nilai pasaran kenderaan semasa polisi dibeli.
Terkurang insurans: jika nilai diinsuranskan rendah daripada nilai pasaran, anda dianggap menginsuranskan sendiri perbezaan tersebut. Jika berlaku kerugian, anda akan dibayar hanya sebahagian daripada ganti rugi. Terlebih insurans: jika nilai diinsuranskan tinggi daripada nilai pasaran, pembayaran ganti rugi maksimum adalah nilai pasaran kenderaan tersebut. Anda tidak boleh mendapat keuntungan daripada tuntutan insurans (prinsip indemniti). Menentukan nilai pasaran kenderaan anda adalah penting untuk mengelakkan daripada terkurang atau terlebih insurans. Klausa Purata Ia diguna pakai apabila kenderaan anda yang terkurang insurans mengalami kerosakan. Tuntutan insurans anda akan dikurangkan dengan nisbah nilai kenderaan yang tidak diinsuranskan, contohnya jika anda menginsuranskan kenderaan anda sehingga 70% daripada nilai pasaran, maka pihak kami hanya akan membayar 70% daripada jumlah kos pembaikan. Pendedahan Nyatakan semua fakta penting, contohnya kemalangan yang dialami sebelum ini dan pengubahsuaian enjin. Jika anda gagal berbuat demikian, pihak kami mungkin akan menolak tuntutan anda atau sebarang tuntutan yang dibuat oleh pihak ketiga terhadap anda. Dalam kes sedemikian, anda sendiri bertanggungjawab terhadap tuntutan tersebut. Diskaun-Tanpa-Tuntutan (No-Claim-Discount) Premium yang perlu dibayar boleh dikurangkan oleh kelayakan NCD anda. NCD akan diberikan sekiranya tiada tuntutan dibuat terhadap polisi anda dalam tempoh 12 bulan sebelum itu. Kelayakan NCD bergantung kepada kelas kenderaan anda dan bilangan tahun pengalaman memandu yang berterusan dengan tanpa tuntutan. Anda akan kehilangan keseluruhan kelayakan NCD anda apabila tuntutan kerosakan sendiri atau pihak ketiga dibuat terhadap polisi anda. Ekses Ia adalah jumlah kerugian yang perlu anda tanggung manakala pihak kami akan membayar baki tuntutan kerosakan kenderaan anda. Jika polisi anda mempunyai ekses, anda perlu membayar jumlah ekses terus kepada bengkel pembaik kenderaan. Pembayaran Premium
Premium hendaklah dibayar kepada orang tengah insurans yang mewakili syarikat insurans kami atau secara terus kepada pihak kami sebelum perlindungan dapat diberikan. Pembayaran boleh dibuat dengan tunai, kad kredit atau cek (pembayaran melalui cek hendaklah dibuat di atas nama Tokio Marine Insurans (Malaysia) Berhad). Pastikan anda menerima resit bagi Premium yang dibayar kepada orang tengah insurans atau pihak kami. Dengan pelaksanaan penuh sistem JPJ eINSURANS berkuat kuasa pada 2 Januari 2005, nota perlindungan fizikal tidak lagi dikeluarkan. Walau bagaimanapun, penyata yang mengandungi butir-butir terperinci tentang insurans motor anda akan dikeluarkan kepada anda sebagai pengesahan pembelian perlindungan tersebut. Melalui JPJ eINSURANS, semua maklumat berhubung dengan perlindungan insurans akan disalurkan secara elektronik oleh orang tengah insurans anda atau pihak kami kepada JPJ. Hubungi pihak kami sekiranya anda masih tidak menerima polisi insurans dalam tempoh sebulan selepas pembelian polisi. APA YANG PERLU ANDA TAHU APABILA MEMBUAT TUNTUTAN Sekiranya kenderaan anda terlibat dalam kemalangan:
Catatkan nama dan alamat semua pemandu, buatan/model dan nombor pendaftaran setiap kenderaan, nombor lesen pemandu dan butir-butir insurans dan juga nama dan alamat saksi yang terlibat. Buat laporan polis dalam masa 24 jam dan maklumkan syarikat insurans anda secara bertulis dengan memberi butir-butir lengkap dengan segera. Sekiranya kenderaan anda rosak, anda boleh memilih sama ada membuat tuntutan kerosakan sendiri atau tuntutan pihak ketiga. Tuntutan kerosakan sendiri - membuat tuntutan terhadap polisi komprehensif anda sendiri. Walau bagaimanapun, anda akan kehilangan kelayakan NCD.
Tuntutan pihak ketiga - sekiranya anda bukan pihak yang bersalah dalam kemalangan tersebut, anda boleh mengemukakan tuntutan sama ada secara terus kepada syarikat insurans pihak yang bersalah atau, sekiranya anda mempunyai polisi komprehensif, kepada pihak kami, tanpa kehilangan kelayakan NCD. Anda digalakkan mengemukakan tuntutan anda kepada pihak kami untuk mempercepatkan pemprosesan tuntutan.
Untuk tuntutan kerosakan sendiri, hubungi pihak kami dengan segera bagi mendapatkan nasihat. Jika pihak kami mencadangkan atau menghendaki kerja pembaikan dilakukan di bengkel panel/yang diluluskan, hantar kenderaan anda ke sana seperti yang dinasihatkan. Pihak kami akan menolak tuntutan anda sekiranya kenderaan anda dihantar ke bengkel yang tidak diluluskan oleh kami. Pihak kami akan menghantar adjuster insurans untuk menilai kerosakan kenderaan anda sebelum meluluskan kerja pembaikan. 'Betterment' Ia dikenakan jika alat lama diganti dengan alat francais baru semasa membaiki kerosakan kenderaan (umur kenderaan adalah lima tahun dan ke atas) akibat kemalangan. Anda akan menanggung perbezaan kos terbabit (bergantung kepada umur kenderaan anda) kerana kenderaan anda yang telah dibaiki kini berada dalam keadaan yang lebih baik berbanding sebelum ia ditimpa kemalangan. Pampasan untuk Masa Pembaikan yang Ditaksirkan (PMPD)
PMPD bermaksud amaun yang berpatutan yang perlu dibayar oleh syarikat insurans pihak ketiga sebagai pampasan terhadap kehilangan daya guna kenderaan anda. Anda boleh membuat tuntutan PMPD sekiranya anda bukan pihak yang bersalah dalam kemalangan tersebut. Jumlah hari yang dibenarkan untuk PMPD adalah berdasarkan kepada jumlah hari bekerja yang disyorkan oleh adjuster insurans bagi pembaikan kenderaan yang rosak akibat kemalangan dan bukannya jumlah hari kenderaan tersebut berada di bengkel. Sekiranya resit bagi sewa kenderaan dikemukakan (hanya daripada syarikat kereta sewa berlesen), pihak kami akan membayar amaun yang dinyatakan dalam resit dan perjanjian sewa kereta yang asal, tertakluk kepada syarat bahawa kenderaan yang disewa mempunyai model yang bersamaan dengan kenderaan yang rosak tersebut. Jumlah hari sewaan yang dibenarkan adalah berdasarkan jumlah hari bekerja yang disyorkan oleh adjuster insurans untuk pembaikan kenderaan yang rosak akibat kemalangan. BAGAIMANA MENGEMUKAKAN Aduan dan Jalan Penyelesaian Yang Ada Untuk maklumat lanjut mengenai Tokio Marine serta produk dan perkhidmatan kami, sila layari laman web kami Tokio Marine Insurans (Malaysia) Berhad dilesenkan di bawah Akta Perkhidmatan Kewangan 2013 dan dikawalselia oleh Bank Negara Malaysia.